b'\n_START_ARTICLE_\nValachai\n_START_PARAGRAPH_\nValakai arba valachai (rumun. vlahi, lenk. wo\xc5\x82osi, rus. \xd0\xb2\xd0\xb0\xd0\xbb\xd0\xb0\xd1\x85\xd0\xb8)\xc2\xa0\xe2\x80\x93 senov\xc4\x97s gentys, gyvenusios \xc4\xaf \xc5\xa1iaur\xc4\x99 ir \xc4\xaf pietus nuo Dunojaus up\xc4\x97s.\n_START_SECTION_\n\xc5\xbdod\xc5\xbeio \xe2\x80\x9evalachas\xe2\x80\x9c reik\xc5\xa1m\xc4\x97\n_START_PARAGRAPH_\n\xc5\xa0is terminas \xc5\xbeymimas kaip \xe2\x80\x9eegzonimas\xe2\x80\x9c, t. y. kas rei\xc5\xa1kia, jog j\xc4\xaf vartojo ne  genties viduje, o  i\xc5\xa1orin\xc4\x97s gentys ar tautos. \xc5\xa0iuo \xc5\xbeod\xc5\xbeiu buvo apib\xc5\xabdinamos Balkan\xc5\xb3 pusiasalio roman\xc5\xb3 kalb\xc5\xb3 arba Ryt\xc5\xb3 roman\xc5\xb3 kalb\xc5\xb3 kalbinio pogrupio gentys. Jos ap\xc4\x97m\xc4\x97 rumunus, moldavus, istrorumunus, meglenitus. Pagal gyvenam\xc4\x85j\xc4\x85 teritorij\xc4\x85 dabartiniu metu tai b\xc5\xabt\xc5\xb3 ryt\xc5\xb3 Serbijos, piet\xc5\xb3 Albanijos, \xc5\xa1iaur\xc4\x97s Graikijos, \xc5\xa1iaur\xc4\x97s Makedonijos, pietvakari\xc5\xb3 Bulgarijos arealas._NEWLINE_Pa\xc5\xbeym\xc4\x97tina, jog vengrai ir lenkai terminu wloch vadino italus._NEWLINE_Min\xc4\x97tas \xc5\xbeodis taip pat tapo piemens sinonimu Balkanuose, t. y. taip buvo ne roman\xc5\xb3 \xc5\xa1nektomis kalban\xc4\x8di\xc5\xb3 \xc5\xbemoni\xc5\xb3 apib\xc5\xabdinami piemenys.\n_START_SECTION_\nEtimologija\n_START_PARAGRAPH_\n\xc5\xbdodis \xe2\x80\x9evalachas\xe2\x80\x9c etimologi\xc5\xa1kai kil\xc4\x99s kaip etnonimas i\xc5\xa1 kelt\xc5\xb3, adaptuotas senojoje german\xc5\xb3 kalboje/prokalb\xc4\x97je kaip walhaz, kas rei\xc5\xa1k\xc4\x97 keist\xc4\x85 \xc5\xbemog\xc5\xb3, u\xc5\xbesieniet\xc4\xaf ar roman\xc5\xb3 kalbomis kalbant\xc4\xaf asmen\xc4\xaf._NEWLINE_\xc5\xbdodis buvo adaptuotas graik\xc5\xb3 kalboje kaip vlahi, slav\xc5\xb3 kalboje kaip vlah, bulgar\xc5\xb3 kalboje kaip olah ir olasz ir t. t. \xc5\xa0i s\xc4\x85voka taip pat prigijo ir german\xc5\xb3 tautose, \xc5\xa0veicarijoje. Juo buvo apib\xc5\xabdinami roman\xc5\xb3 kalbomis kalbantys._NEWLINE_XIII a., XIV a. Osman\xc5\xb3 imperijos laikais, kai \xc5\xa1i imperija vald\xc4\x97 Balkan\xc5\xb3 pusiasal\xc4\xaf, joje egzistavo socialin\xc4\x97 valach\xc5\xb3 klas\xc4\x97 Serbijoje, Osman\xc5\xb3 Makedonijoje. \xc5\xa0i\xc4\x85 klas\xc4\x99 sudar\xc4\x97 krik\xc5\xa1\xc4\x8dionys, jie tur\xc4\x97jo tokias pa\xc4\x8dias teises kaip ir musulmonai. _NEWLINE_Kroatijoje terminu vlasi buvo apib\xc5\xabdinami etniniai serbai, nepaisant slavi\xc5\xa1kumo, d\xc4\x97l sta\xc4\x8diatiki\xc5\xb3 ortodoks\xc5\xb3 tik\xc4\x97jimo, kur\xc4\xaf pl\xc4\x97t\xc4\x97 su valachais._NEWLINE_Roman\xc5\xb3 kalbas tyrin\xc4\x97jantys mokslininkai sutaria, jog \xc5\xbeodis \xe2\x80\x9evalachas\xe2\x80\x9c atsirado Ryt\xc5\xb3 Romos imperijoje ir v\xc4\x97liau pasklido \xc4\xaf german\xc5\xb3 \xc5\xa1alis, taip pat slavi\xc5\xa1kai kalban\xc4\x8dias \xc5\xa1alis d\xc4\x97ka viking\xc5\xb3, kurie tur\xc4\x97jo Ankstyvaisiais viduram\xc5\xbeiais prekybinius ry\xc5\xa1ius ir karinius konfliktus su Bizantija.\n_START_SECTION_\nVI\xe2\x80\x93IX a.\n_START_PARAGRAPH_\nVI a. Bizantijos istorikai vartojo s\xc4\x85vok\xc4\x85 \xe2\x80\x9evalachas\xe2\x80\x9c lotyni\xc5\xa1kai kalbantiems._NEWLINE_VIII\xe2\x80\x93X a. didel\xc4\x97 dalis b\xc5\xabsimos Valachijos \xc4\xaf\xc4\x97jo \xc4\xaf Pirmosios Bulgarijos imperijos teritorij\xc4\x85._NEWLINE_IX a. vengrai i\xc5\xa1gyvendino valachus i\xc5\xa1 dalies Transilvanijos.Musulmon\xc5\xb3 istorikas Ab\xc5\xab al-Faraj Mu\xe1\xb8\xa5ammad ibn Ish\xc4\x81q al-Nad\xc4\xabm 938\xc2\xa0m. para\xc5\xa1\xc4\x97 k\xc5\xabrin\xc4\xaf, pavadinimu \xe2\x80\x9eKit\xc4\x81b al-Fihrist\xe2\x80\x9c, kuriame pamin\xc4\x97jo turkus, bulgarus ir valachus._NEWLINE_X a. valachai buvo rumun\xc5\xb3 karavan\xc5\xb3 Balkanuose vadovai ir sargybiniai. Tarp Prespos ir Kastorijos jie susitiko ir kovojo su bulgar\xc5\xb3 sukil\xc4\x97liu, vardu Dovydas. Valachai nu\xc5\xbeud\xc4\x97 Dovyd\xc4\x85. \xc5\xa0\xc4\xaf m\xc5\xab\xc5\xa1\xc4\xaf jie atpasakojo ra\xc5\xa1ytiniuose \xc5\xa1altiniuose._NEWLINE_XI a. valachus apra\xc5\xa1\xc4\x97 Bizantijos istorikas Georgas Kedrenas._NEWLINE_Pagal vien\xc4\x85 kilm\xc4\x97s teorij\xc4\x85, dabartiniai rumunai, moldavai yra kil\xc4\x99 i\xc5\xa1 dak\xc5\xb3 gen\xc4\x8di\xc5\xb3. Dakai kadaise gyveno Balkan\xc5\xb3 pusiasalyje. Kai kuri\xc5\xb3 kalbinink\xc5\xb3 ir mokslinink\xc5\xb3 teigimu, Ryt\xc5\xb3 roman\xc5\xb3 kalbos \xc4\xafrodo, kad trako-romanai (\xc5\xber. trakai) i\xc5\xa1liko Dunojaus baseino \xc5\xbeemupyje Did\xc5\xbeiojo taut\xc5\xb3 kraustymosi metu. Vakar\xc5\xb3 Balkan\xc5\xb3 gentys, taip pat \xc5\xbeinomos kaip valachai, buvo kilusios i\xc5\xa1 rom\xc4\x97n\xc5\xb3, ilyr\xc5\xb3._NEWLINE_Bizantijos ra\xc5\xa1ytojas Kekaumenas apra\xc5\xa1\xc4\x97 1066\xc2\xa0m. \xc4\xafvykus\xc4\xaf sukilim\xc4\x85 prie\xc5\xa1 imperatori\xc5\xb3 \xc5\xa0iaur\xc4\x97s Graikijoje, kuriam vadovavo Nikolicas Delfinas, taip pat dalyvavo kiti valachai.\n_START_SECTION_\nX\xe2\x80\x93XIV a.\n_START_PARAGRAPH_\n1113 m. rus\xc5\xb3 kronikose ra\xc5\xa1oma, jog valachai u\xc5\xbepuol\xc4\x97 Dunojaus slavus ir apsigyveno tarp j\xc5\xb3, juos eng\xc4\x97, d\xc4\x97l to slavai persik\xc4\x97l\xc4\x97 gyventi kitur. Po to vengrai nukariavo valachus ir apsigyveno tose teritorijose._NEWLINE_1130\xe2\x80\x931173 m. keliautojas Benjaminas i\xc5\xa1 Tudelos, i\xc5\xa1 Navaros karalyst\xc4\x97s buvo vienas pirm\xc5\xb3j\xc5\xb3 ra\xc5\xa1ytoj\xc5\xb3, kuris romanu kalbomis \xc5\xa1nekan\xc4\x8dius pavadino valachais._NEWLINE_1185 m. buvo suformuota karalyst\xc4\x97, dar vadinama Bulgarijos ir Valachijos valstybe. Bulgarijos karalius Kalojanas (1197\xe2\x80\x931207) save pavadino \xe2\x80\x9evalach\xc5\xb3 ir bulgar\xc5\xb3 imperatoriumi\xe2\x80\x9c._NEWLINE_1242 m. Bulgarija buvo patyrusi mongol\xc5\xb3 invazij\xc4\x85 ir buvo priversta mok\xc4\x97ti duokl\xc4\x99 Ordai. Kaimyn\xc5\xb3 spaudimu Bulgarija prarado dal\xc4\xaf \xc5\xbeemi\xc5\xb3: Bizantija u\xc5\xbekariavo Makedonij\xc4\x85 ir \xc5\xa0iaur\xc4\x97s Trakij\xc4\x85, vengrams atiteko Belgradas._NEWLINE_XIV a. susik\xc5\xabr\xc4\x97 Valachijos ir Moldavijos kunigaik\xc5\xa1tyst\xc4\x97s.\n_START_SECTION_\nXIX a.\n_START_PARAGRAPH_\n1858\xe2\x80\x931861 m. Moldavijos kunigaik\xc5\xa1tyst\xc4\x97 ir Valachija susijung\xc4\x97 \xc4\xaf vien\xc4\x85 valstyb\xc4\x99, pavadint\xc4\x85 Valachijos ir Moldavijos jungtine karalyste. 1881\xc2\xa0m. ji pervadinta \xc4\xaf Rumunijos karalyst\xc4\x99._NEWLINE_Nuo to laiko terminas \xe2\x80\x9evalachas\xe2\x80\x9c palaipsniui \xc4\x97m\xc4\x97 ret\xc4\x97ti \xc5\xa1nekamojoje kalboje ir \xc5\xa1altiniuose. Tuo metu, kai Rumunija buvo paskelbta karalyste, \xc4\xaf jos sud\xc4\x97t\xc4\xaf \xc4\xaf\xc4\x97jo Valachija, Moldavija ir Dobrud\xc5\xbea.\n_START_SECTION_\nXX a.\n_START_PARAGRAPH_\nPo Pirmojo pasaulinio karo prie min\xc4\x97tos karalyst\xc4\x97s 1921 metais prijungta Transilvanija, 1918\xc2\xa0m. prijungta Besarabija, (kuri anks\xc4\x8diau \xc4\xaf\xc4\x97jo \xc4\xaf Moldavijos kunigaik\xc5\xa1tyst\xc4\x97s sud\xc4\x97t\xc4\xaf, o 1812 metais buvo okupuota Rusijos imperijos), 1940\xc2\xa0m. Besarabijos teritorij\xc4\x85 okupavo Taryb\xc5\xb3 S\xc4\x85junga kartu su Moldavija, o \xc5\xa0iaur\xc4\x97s Bukovina ir Piet\xc5\xb3 Besarabija buvo perduotos Ukrainai.\n_START_SECTION_\nXXI a.\n_START_PARAGRAPH_\nIki \xc5\xa1i\xc5\xb3 dien\xc5\xb3 Balkanuose egzistuoja \xc5\xa1iek tiek etnini\xc5\xb3 grupi\xc5\xb3, kurios save vadina valachais._NEWLINE_N\xc5\xabdien\xc4\x85 Ryt\xc5\xb3 roman\xc5\xb3 \xc5\xa1nekt\xc4\x85 pasaulyje vartoja 26\xe2\x80\x9330 milijon\xc5\xb3 gyventoj\xc5\xb3 (apimant rumunus ir moldavus). Visos Balkan\xc5\xb3 \xc5\xa1alys turi vietos dialekt\xc5\xb3.'